Case ID: 1182820
Sentence 1: İşin halları: Birinci instansiya məhkəməsinin hökmünə görə Məhkum edilmişdir, ona görə ki, o, xx xxxxxx 2019-cu ildə Cənub Ərazi Baş Gömrük İdarəsinin Biləsuvar gömrük postundan keçməklə İran İslam Respublikasına gedib orada istintaqa məlum olmayan vaxtda və mənbədən satış məqsədi olmadan qanunsuz olaraq külli miqdarda, 95,907 qram çəkidə kustar üsulla hazırlanmış narkotik vasitə heroin əldə etmiş, həmin narkotik vasitələri malların aşkar edilməsini çətinləşdirən üsullardan istifadə etməklə, yəni onları üç ədəd sellofan bükümdə ayrı-ayrılıqda təmiz çəkiləri 44,360 qram, 28,390 qram və 23,157 qram olmaqla daxili orqanı-düz bağırsağında saxlayıb gömrük postuna daşıyaraq xx xxxxxx 2019-cu ildə saat 15:02:30-da Cənub Ərazi Baş Gömrük İdarəsinin Biləsuvar gömrük postunda həmin narkotik vasitəni Azərbaycan Respublikasının gömrük sərhədindən gömrük nəzarətindən qəsdən gizli olaraq keçirməklə qaçaqmalçılıq etmiş və xx xxxxxx 2019-cu il tarixdə Biləsuvar gömrük postunda Cənubi Ərazi Baş gömrük İdarəsinin əməkdaşları tərəfindən keçirilmiş şəxsi yoxlama zamanı Məhkum daxili orqanı düz bağırsağından iki ədəd sellofan bükümdə ayrı-ayrılıqda təmiz çəkiləri 44,360 qram və 28,390 qram, habelə xx xxxxxx 2019-cu il tarixdə Yasamal RPİ-nin Müvəqqəti Saxlama Yerinin əməkdaşları tərəfindən ünvan 2 ünvanında yerləşən Yasamal RPİ-nin Müvəqqəti Saxlama Yerində təkrar baxış zamanı sonuncunun daxili orqanı düz bağırsağında gizlətdiyi bir ədəd sellofan bükümdə təmiz çəkisi 23,157 qram olmaqla, ümumilikdə 95,907 qram təşkil edən külli miqdarda kustar üsulla hazırlanmış narkotik vasitə heroin aşkar edilərək götürülmüşdür.